

|  |  |  |
| --- | --- | --- |
| Titel:  | **Three Billboards Outside Ebbing, Missouri** |  |
| Tema: | Gender Issues, Racism, Powerful Women/#MeToo, Revenge, Vigilantism, Violence, homophobia, Crime, Comedy |
| Fag:  | Engelsk |
| Målgruppe: | 1-3g, engelsk A- og B-niveau, gymnasiet |
|  |  |
|  | **Spillefilm:** 111 min., 2017, 20th Century Fox, 2019Denne pædagogiske vejledning indeholder et kapitelsæt til filmen, samt ideer til hvordan man kan arbejde med filmen uafhængigt af et tematisk forløb.**Faglig relevans/kompetenceområder**Kapitelsættet til filmen er aktiverende arbejdsspørgsmål, der fokuserer på analyse af filmplakat, genre, filmens plot samt karakteristik af hovedpersonerne. Nedenfor er yderligere ideer til arbejdet med filmen, der fokuserer på filmanalyse (alle niveauer) samt autonomt arbejde, der træner eleverne i at:* finde temaer og budskaber
* lave materialesøgning
* stille spørgsmål til tekstmateriale
* holde oplæg
* facilitere gruppearbejde for klassekammeraterne

**Ideer til undervisningen**FilmanalyseUd over arbejdsspørgsmålene i kapitelsættet kan eleverne fokusere på en reel filmanalyse af de filmiske virkemidler. Vejledning med faglige udtryk, som eleverne har brug for til dette arbejde er i et separat dokument under posten. * Del evt. klassen op, så nogle af eleverne arbejder udelukkende med filmiske virkemidler og andre med plot-analyse og personkarakteristik.
* Dernæst præsenterer eleverne deres analyser for hinanden.
* Slutteligt diskuterer du hvordan billeder, lyd, dialog mm. understøtter hinanden i fremstillingen af personer, miljø, stemning, temaer, budskaber mm.

Autonomt arbejde med temaerVis filmen uafhængig af et tematisk forløb, og lad eleverne arbejde med selv at finde temaer i filmen. Der er flere forskellige temaer i filmen, og ved at arbejde med filmen uden for et tematisk forløb, stilles der større krav til elevernes analytiske opmærksomhed i forhold til temaer, som jo således ikke er givet på forhånd.* Klassen ser filmen sammen med fokus på at finde mulige temaer i filmen. Understeg for dem, at der er flere muligheder.
* Inddel klassen i grupper og lad eleverne diskutere mulige temaer og endelig skal de vælge et tema de vil arbejde videre med.
* I gruppearbejdet skal eleverne tre opgaver:
* Analyse, hvor de udvælger scener der understreger netop deres tema.
* Forberedelse af oplæg, hvor de præsenterer deres analysearbejde. På filmen i mitCFU kan man nemt finde de relevante positioner i filmen vha. navigationsbjælken, der kun er synlig i minimeret filmvisning. Således kan eleverne vise relevante klip fra filmen i deres oplæg.
* Finde yderligere materiale på nettet der passer ind i deres tema, som de kan give resten af klassen som lektie inden selve oplægget. Det kan være en artikel, et tweet, en vlog eller lignende, som de laver arbejdsspørgsmål til. Disse besvares af klassekammeraterne (hjemme eller på klassen).
* Klassen diskuterer deres svar på arbejdsspørgsmålene på plenum eller i matrix-grupper. Oplægsgruppen fungerer som ’lærere’ og faciliterer gruppearbejde og/eller opsamling.

Hent filmplakatFilmplakatBrug filmplakaten som ’pre- eller post-reading’. Plakaten ligger til download på postenGenreDiskuter med klassen hvilken genre filmen er (drama, comedy, tragedy?) og lad eleverne finde genredefinition på nettet og lad dem finde eksempler fra filmen der underbygger deres genreanalyse.Supplerende materialerFølgende er forslag til supplerende materialer, der evt. kan lånes på dit lokale CFU. Materialet er inddelt efter de temaer der er foreslået ovenfor.**Comedy**: Da Sharon mødte Rob, <http://via.mitcfu.dk/TV0000034481> (engelsk serie med korte afsnit)**Crime**: De forsvundne piger I Canada, <http://via.mitcfu.dk/TV0000115485> (amerikansk dokumentar)**Gender Issues**: Mænd I krig mod kvinder, <http://via.mitcfu.dk/TV0000111341> (engelsk dokumentar)**Powerful Women/#meeToo**: Dissenting Opinion - an interview with Ruth Bader Ginsburg, <http://via.mitcfu.dk/TV0000119122> On the Basis of Sex, <http://via.mitcfu.dk/CFUFILM1111117> (film om Ruth Bader-Ginsberg)**Racism**: De sorte I Milwaukee, <http://via.mitcfu.dk/TV0000118824> (dokumentar)**Revenge**: The Revenant, <http://via.mitcfu.dk/CFUFILM1075890> (film)**Vigilantism:** Man skyder da flygtninge, <http://via.mitcfu.dk/TV0000012998> (amerikansk dokumentar)**Violence/ homophobia**: Det dybe syden, <http://via.mitcfu.dk/TV0000112618> (Amerikansk dokumentar) |